**2010 M. LIETUVOS KOMANDINIO GRAIKŲ-ROMĖNŲ IR MOTERŲ**

 **IMTYNIŲ ČEMPIONATO**

**NUOSTATAI**

**VARŽYBŲ ORGANIZATORIAI IR VYKDYTOJAI**

Varžybas organizuoja **Lietuvos imtynių federacija**

Vyr. teisėjas - **Evaldas Malelė**

Vyr. sekretorius - **Valentinas Mizgaitis**

**VARŽYBŲ DATA IR VIETA**

Čempionato pradžia -2010 m. lapkričio mėn. 6 d.

Čempionato pabaiga -2010 m. gruodžio mėn. 25 d.

Varžybos vykdomos dviejuose „A“ ir „B“ pogrupiuose, pagal nustatytą grafiką ratų

sistema.

Finale kovoja pogrupių nugalėtojai.

Pusfinalyje kovoja pogrupių antros vietos laimėtojai.

Finalai ir pusfinaliai bus rengiami kartu – viename iš komandos, patekusios į finalą, mieste.

**DALYVIAI**

Varžybose gali dalyvauti visi Lietuvos Respublikos bei ne daugiau trijų legaliai atvykusių legionierių.

Užsiregistravę iki pirmų varžybų sportininkai **klubo** **negali keisti** iki sezono pabaigos. Naujus dalyvius klubai gali registruoti varžybų dieną.

**VARŽYBŲ PROGRAMA**

Atvykimas, mandatinė komisija, medicininis patikrinimas ir svėrimas varžybų dieną varžybų vietoje.

Svėrimas 1 val. prieš varžybų pradžia val. Varžybų pradžia nustato varžybas rengianti organizacija.

Varžybos vykdomos pagal tarptautines taisykles.

Vyrai kovoja svorio kategorijose iki **55; 60; 66; 74; 84; 96; 120 kg**.(visoms svorio kategorijoms plius 2 kg.)

Moterys kovoja svorio kategorijose iki **55; 63; 72 kg.** (visoms svorio kategorijoms plius 2 kg)

Kovojama iki dviejų laimėtų kėlinių. Už laimėtą kėlinį skaičiuojamas 1 (vienas) taškas klubui.

Nugalėjus varžovą anksčiau laiko (švaria pergale arba laimėjus du kėlinius anksčiau laiko 6 (šešių) taškų skirtumu), neatvykus priešininkui ant kilimo, pašalinus priešininką už nesportišką elgesį ar kitą veiką iš varžybų ar negalint priešininkui tęsti kovos dėl sveikatos, klubui skiriami 3 taškai, o varžovams - 0 taškų

Komanda, surinkęs daugiausia taškų, laimi varžybas. Esant lygiam rezultatui laimi tas klubas, kuris:

1. varžybose dalyvauja visose svorio kategorijose;
2. jei abi nepilnos sudėties, turi daugiau dalyvių negu varžovas;
3. gauna daugiau iš eilės aukštesnių įvertinimų (3-0, 3-1, 2-0,).

Toliau rezultatas skaičiuojamas pagal tarptautines FILA varžybų taisykles.

**PAPILDOMA INFORMACIJA**

Komandos privalo turėti po vieną teisėją. Dalyvaujantis varžybose sportininkai privalo turėti sveikatos pažymėjimus, užsienių šalių piliečiai privalo turėti sportinius sveikatos draudimus. Užsienio imtynininkų dalyvavimu čempionate rūpinasi komandiruojantis klubas. Visos svečių išlaidos komandiruojančių organizacijų sąskaita.

**DALYVIŲ PRIĖMIMO SĄLYGOS**

**Varžybų šeimininkai privalo:**

1. pasirūpinti varžybų vieta;
2. užtikrinti medicininį aptarnavimą varžybų vietoje;
3. svečiams suteikti patalpą poilsiui, persirengimo kambarį su dušu ir, pagal galimybes, sauną;
4. organizuoti sekretoriato darbą čempionato metu.

**NUGALĖTOJŲ APDOVANOJIMAS**

Klubas nugalėtojas ir prizininkės apdovanojamos Lietuvos imtynių federacijos ir rėmėjų įsteigtais prizais ir diplomais .

**INFORMACIJA**

Telefonas pasiteiravimui: +370 61606405; tel/fax: +370 5 2656344. Valentinas Mizgaitis.

***LIF generalinis sekretorius Paulius Daumantas***